Document ID: 31999R1110

Padomes Regula (EK) Nr. 1110/1999
(1999. gada 10. maijs),
kas paredz beznodokļu režīmu noteiktām farmaceitiski aktīvām sastāvdaļām ar starptautisku nepatentētu nosaukumu (SNN), ko piešķīrusi Pasaules veselības organizācija, un noteiktiem produktiem, ko izmanto gatavo farmaceitisko produktu ražošanā
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
(1) tā kā Urugvajas raunda sarunu laikā Kopiena un virkne valstu apsprieda farmaceitisko produktu beznodokļu režīmu;
(2) tā kā šo apspriežu laikā dalībnieki secināja, ka bez produktiem, kas ietverti Saskaņotās Sistēmas (HS) 30. iedaļā un HS pozīcijās 2936, 2937, 2939 un 2941, beznodokļu režīms ir jāpiešķir arī noteiktām farmaceitiski aktīvām sastāvdaļām ar starptautisku nepatentētu nosaukumu (SNN), ko piešķīrusi Pasaules veselības organizācija, kā arī noteiktiem šādu produktu sāļiem, esteriem un hidrātiem, un arī noteiktiem produktiem, ko izmanto gatavo farmaceitisko produktu ražošanā;
(3) tā kā sarunu rezultāti, kā noteikts sarunu protokolā, tika iekļauti dalībnieku tarifu sarakstos, kas pievienoti GATT Marakešas protokolam;
(4) tā kā tie arī secināja, ka Pasaules tirdzniecības organizācijas (PTO) to dalībnieku pārstāvji, kas ir sarunu protokola puses, ar PTO Preču tirdzniecības padomes gādību tiksies parasti vismaz vienu reizi trijos gados, lai pārskatītu ietvertos produktus, lai, panākot vienošanos, iekļautu papildus farmaceitiskos produktus tarifu atcelšanai;
(5) tā kā otrs šāds pārskats notika, secinot, ka papildus SNN un farmaceitisko gatavo produktu ražošanā izmantojamiem produktiem būtu jāpiešķir atbrīvojums no nodokļiem un ka noteiktu SNN sāļu un esteru salikteņu un vārdkopu daļu saraksts būtu jāpaplašina,
IR PIEŅĒMUSI ŠO REGULU.
1. pants
No 1999. gada 1. jūlija Kopiena atbrīvo no nodokļiem I pielikumā minētos SNN, kā arī sāļus, esterus un šādu produktu hidrātus.
2. pants
No 1999. gada 1. jūlija Kopiena piešķir beznodokļu režīmu II pielikumā uzskaitītajiem produktiem, ko izmanto gatavu farmaceitisko produktu ražošanā.
3. pants
No 1999. gada 1. jūlija beznodokļu režīmu ir tiesības piemērot noteiktiem SNN salikteņiem un vārdkopām, kas ietver III pielikumā uzskaitītos.
4. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 10. maijā

Labels: 13
0
3